กฎบัตรการตรวจสอบภายใน
วัตถุประสงค์  อำนาจหน้าที่  และความรับผิดชอบ
หน่วยตรวจสอบภายใน องค์การบริหารส่วนตำบลทุ่งโป่ง  อำเภออุบลรัตน์  จังหวัดขอนแก่น
****************************************
		กฎบัตรการตรวจสอบภายใน  จัดทำขึ้นเพื่อใช้เป็นกรอบอ้างอิงและเป็นแนวทางการปฏิบัติงานตรวจสอบภายในให้เป็นไปตามมาตรฐานที่กำหนด  เพื่อให้ผู้บริหาร  หน่วยรับตรวจ  และผู้ปฏิบัติงานรับทราบและเข้าใจวัตถุประสงค์และพันธกิจของหน่วยตรวจสอบภายใน  การปฏิบัติตามหลักเกณฑ์กระทรวงการคลังฯ อำนาจหน้าที่  ความเป็นอิสระและความเที่ยงธรรม  ขอบเขตการปฏิบัติงาน  หน้าที่ความรับผิดชอบ  และการประกันและการปรับปรุงคุณภาพงานตรวจสอบภายใน  ขององค์การบริหารส่วนตำบลทุ่งโป่ง  และเสริมสร้างความร่วมมือในการปฏิบัติงานตรวจสอบ  การประสานงานระหว่างหน่วยงานได้อย่างมีประสิทธิภาพ  ประสิทธิผลก่อให้เกิดประโยชน์โดยรวมขององค์การบริหารส่วนตำบลทุ่งโป่ง
1.วัตถุประสงค์และพันธกิจของหน่วยตรวจสอบภายใน
	วัตถุประสงค์
1.เพี่อให้ความเชื่อมั่นอย่างมีประสิทธิภาพ  ประสิทธิผลของการดำเนินงาน  และความคุ้มค่าของการใช้จ่ายเงิน  รวมถึงข้อมูลทางการเงิน  มีความถูกต้อง  เชื่อถือได้  และทันเวลา  และมีการประเมินกระบวนการบริหารความเสี่ยง  การควบคุมภายในที่เพียงพอเหมาะสม  บรรลุวัตถุประสงค์ตามเป้าหมายที่กำหนดไว้
2.เพื่อให้ความเชื่อมั่นและการให้คำปรึกษาอย่างเที่ยงธรรม  และเป็นอิสระ   เพื่อเพิ่มคุณค่าและปรับปรุงการปฏิบัติงานขององค์การบริหารส่วนตำบลทุ่งโป่ง  ให้ดียิ่งขึ้น  และบรรลุเป้าหมายที่กำหนดไว้
พันธกิจ
1.ดำเนินการเกี่ยวกับงานตรวจสอบด้านการเงิน  การปฏิบัติตามข้อกำหนด  การบริหาร  การดำเนินงานและตรวจสอบความมั่นคง  ปลอดภัยของเทคโนโลยีสารสนเทศ  รวมถึงการให้ข้อเสนอแนะในการปฏิบัติงานที่เป็นประโยชน์ต่อองค์การบริหารส่วนตำบลทุ่งโป่ง
2.ให้คำปรึกษาแนะนำให้กับผู้บริหารและหน่วยรับตรวจเพื่อให้การปฏิบัติงานมีประสิทธิภาพ  ประสิทธิผลและเพิ่มคุณค่าให้กับองค์การบริหารส่วนตำบลทุ่งโป่ง
3.สอบทานการประเมินผลการควบคุมภายในขององค์การบริหารส่วนตำบลทุ่งโป่ง  เพื่อให้ทราบถึงความเพียงพอ  เหมาะสมของระบบการควบคุมภายในตามโครงสร้าง  และสภาพแวดล้อมของหน่วยงาน
2.การปฏิบัติตามหลักเกณฑ์กระทรวงการคลังฯ
	หน่วยงานตรวจสอบภายในขององค์การบริหารส่วนตำบลทุ่งโป่ง  ปฏิบัติงานตรวจสอบโดยถือปฏิบัติตามหลักเกณฑ์กระทรวงการคลัง  ว่าด้วยมาตรฐานและหลักเกณฑ์ปฏิบัติการตรวจสอบภายในสำหรับหน่วยงานของรัฐ  พ.ศ. 2561  และที่แก้ไขเพิ่มเติม  เพื่อเป็นกรอบและแนวทางในการปฏิบัติงานตรวจสอบ

3.อำนาจหน้าที่
	1.มีหน้าที่ในการตรวจสอบและสอบทานการปฏิบัติงานของทุกหน่วยงานในสังกัดองค์การบริหารส่วนตำบลทุ่งโป่ง  โดยดำเนินการให้เป็นไปตามหลักเกณฑ์กระทรวงการคลังว่าด้วยมาตรฐานและหลักเกณฑ์ปฏิบัติการตรวจสอบภายในสำหรับหน่วยงานของรัฐ พ.ศ. 2561 และที่แก้ไขเพิ่มเติม
	2.มีสิทธิในการเข้าถึงบุคคล ข้อมูล เอกสารหลักฐาน ทรัพย์สิน  และการดำเนินกิจกรรมต่างๆ ตามความจำเป็นและความเหมาะสม  รวมถึงการสอบถาม  การสังเกตการณ์  และขอคำชี้แจงจากเจ้าหน้าที่ที่เกี่ยวข้อง  ในกรณีมีประเด็นข้อสงสัยในการปฏิบัติงานของทุกหน่วยงานในสังกัดองค์การบริหารส่วนตำบลทุ่งโป่ง  ตลอดจนเข้าร่วมประชุมกับผู้บริหารในเรื่องเกี่ยวกับนโยบายและการดำเนินงานขององค์การบริหารส่วนตำบลทุ่งโป่ง  เพื่อรับทราบข้อมูลและนำไปใช้ประโยชน์ในการปฏิบัติงานตรวจสอบ
	3.ไม่มีอำนาจหน้าที่ในการกำหนดนโยบาย  วิธีการปฏิบัติงาน  หรือการแก้ไขปรับปรุงการบริหารความเสี่ยงและระบบการควบคุมภายในของหน่วยรับตรวจ  ซึ่งหน้าที่ดังกล่าวอยู่ในความรับผิดชอบของผู้บริหารทุกระดับที่เกี่ยวข้องในหน่วยงาน  ผู้ตรวจสอบภายในมีหน้าที่เป็นผู้ประเมินความเพียงพอ  เหมาะสม  และประสิทธิภาพ  ประสิทธิผลของการควบคุมและสนับสนุนให้มีการปรับปรุงกระบวนการบริหารความเสี่ยง  และกำกับดูแลอย่างเป็นระบบ  รวมทั้งให้คำปรึกษาแนะนำแก่ฝ่ายบริหารและหน่วยรับตรวจ
4. ความเป็นอิสระและความเที่ยงธรรม
	ความอิสระ คือ  การเป็นอิสระจากเงื่อนไขที่เป็นอุปสรรคต่อความสามารถในการปฏิบัติงานตรวจสอบภายใน  เพี่อให้การตรวจสอบภายในบรรลุผลโดยปราศจากอคติ  หัวหน้าหน่วยงานตรวจสอบภายใน ต้องขึ้นตรงต่อหัวหน้าหน่วยงานของรัฐ  และไม่ถูกจำกัดสิทธิในการเข้าถึงตามหน้าที่ความรับผิดชอบ
	ความเที่ยงธรรม คือ  ทัศนคติที่ปราศจากความลำเอียง  เพื่อเป็นการเอื้อให้ผู้ตรวจสอบภายในปฏิบัติงานตรวจสอบภายในด้วยความเชื่อมั่นในผลงาน  และไม่มีกาลดหย่อนคุณภาพของงาน  ซึ่งดุลยพินิจของผู้ตรวจสอบภายในที่เกี่ยวข้องกับการตรวจสอบภายใน  จะไม่อยู่ภายใต้การซักจูงหรือชักนำจากผู้อื่น
	ผู้ตรวจสอบภายในดำรงไว้ซึ่งความเป็นอิสระและไม่มีความขัดแย้งทางผลประโยชน์ในกิจกรรมที่ตรวจสอบและปราศจากการแทรกแซงในการปฏิบัติงานและการเสนอความเห็นในการตรวจสอบของฝ่ายบริหารหรือบุคคล
หนึ่งบุคคลใด  รวมทั้งต้องไม่ตรวจสอบงานที่ตนเคยทำหน้าที่บริหารหรือปฏิบัติงานภายในระยะเวลาหนึ่งปีก่อนการตรวจสอบ
	ผู้ตรวจสอบไม่ควรเป็นกรรมการในคณะกรรมการใดๆ ขององค์การบริหารส่วนตำบลทุ่งโป่ง  อันมีผลกระทบต่อความเป็นอิสระในการปฏิบัติงานและการเสนอความเห็นในการตรวจสอบ
5.ขอบเขตการปฏิบัติงาน
	การตรวจสอบภายในขององค์การบริหารส่วนตำบลทุ่งโป่ง  ปฏิบัติงานตรวจสอบเพื่อให้ครอบคลุมทุกหน่วยงาน (สำนัก/กอง) โดยกำหนดขอบเขตของงานตรวจสอบภายใน  ดังนี้
-3-

	1.งานบริการให้ความเชื่อมั่น (Assurance Services)
	    1.1 การปฏิบัติงานตรวจสอบการเงิน (Financial Audit)
	    1.2 การปฏิบัติงานตรวจสอบการปฏิบัติตามระเบียบ (Compliance Audit)
	    1.3 การปฏิบัติงานตรวจสอบการดำเนินงาน (Performance Audit)
	    1.4 การปฏิบัติงานตรวจสอบอื่น ๆ หมายถึง  การตรวจสอบอื่นนอกเหนือจาก ข้อ 1.1 – 1.3  เช่น การตรวจสอบด้านเทคโนโลยีสารสนเทศ  และการตรวจสอบพิเศษ  (การตรวจสอบตามที่ได้รับมอบหมายเป็นกรณีพิเศษ)  เป็นต้น
	2.งานบริการให้คำปรึกษา (Consulting Services)
	   เป็นการให้คำปรึกษา  แนะนำ  และบริการอื่นๆ  ที่เกี่ยวข้อง  ซึ่งลักษณะงานและขอบเขตของงาน  จะเป็นไปตามข้อตกลงที่ทำขึ้นร่วมกับผู้รับบริการ  โดยมีจุดประสงค์เพื่อเพิ่มคุณค่าให้กับองค์การบริหารส่วนตำบลทุ่งโป่ง  และปรับปรุงกระบวนการการกำกับดูแล  การบริหารความเสี่ยง  และการควบคุมขององค์การบริหารส่วนตำบลทุ่งโป่ง  ให้ดียิ่งขึ้น
	   โดยกำหนดขอบเขตตรวจสอบด้านการบริการให้คำปรึกษา แนะนำ  และบริการอื่นๆ  ที่เกี่ยวข้องในการปฏิบัติงาน  รวมถึงการตรวจสอบ  การวิเคราะห์และการประเมินผลความเพียงพอ  เหมาะสม  ของระบบควบคุมภายในและการบริหารจัดการความเสี่ยงขององค์การบริหารส่วนตำบลทุ่งโป่ง
6.หน้าที่ความรับผิดชอบ
	1. กำหนดนโยบาย  เป้าหมาย  ภารกิจของงานตรวจสอบภายใน  เพื่อสนับสนุนการบริหารและการดำเนินงานด้านต่างๆ ของทุกหน่วยงานในสังกัดองค์การบริหารส่วนตำบลทุ่งโป่งให้สอดคล้องกับนโยบายขององค์การบริหารส่วนตำบลทุ่งโป่ง  โดยคำนึงถึงความมีประสิทธิภาพของกิจกรรมการบริหารความเสี่ยง  และความเพียงพอของระบบการควบคุมภายในของหน่วยงาน
	2. กำหนดกฎบัตรไว้เป็นลายลักษณ์อักษร  และมีการเผยแพร่กฎบัตรให้หน่วยรับตรวจทราบ
	3. จัดให้มีการประกันคุณภาพการตรวจสอบภายใน  โดยการประเมินตนเองตามกรมบัญชีกลางกำหนด (หนังสือกรมบัญชีกลาง ที่ กค 0409.2/ว73  ลงวันที่  27  มกราคม  2565  และหนังสือกรมบัญชีกลาง ที่ กค 0409.2/ว64  ลงวันที่  31  มกราคม  2567)
	4. จัดทำแผนการตรวจสอบระยะยาวและแผนการตรวจสอบประจำปี  โดยเสนอให้ผู้บริหารท้องถิ่นพิจารณาอนุมัติภายในเดือนกันยายน
	5. ปฏิบัติงานตรวจสอบภายใน  ให้เป็นไปตามมาตรฐานการตรวจสอบภายใน  และจริยธรรมของผู้ตรวจสอบภายในตามที่กระทรวงการคลังกำหนด
-4-

	6. รายงานผลการตรวจสอบของหน่วยรับตรวจในสังกัดองค์การบริหารส่วนตำบลทุ่งป่ง  โดยเสนอต่อผู้บริหารท้องถิ่น  เพื่อพิจารณาสั่งการ
	7. ติดตามผลการตรวจสอบ  เสนอแนะ  และให้คำปรึกษาแก่หน่วยรับตรวจ  เพื่อให้การปรับปรุงแก้ไขของหน่วยรับตรวจ  เป็นไปตามข้อเสนอแนะที่ให้ไว้ในรายงานการตรวจสอบ
	8. ให้คำปรึกษา  แนะนำ เกี่ยวกับกฎหมาย  ระเบียบ  ข้อบังคับ  และหนังสือสั่งการที่เกี่ยวข้องด้านการเงิน  การบัญชี  การพัสดุ  ระบบการควบคุมภายใน  และการบริหารความเสี่ยงต่อผู้บริหารท้องถิ่น  หน่วยรับตรวจและผู้ที่เกี่ยวข้อง
	9. ประสานงานกับหน่วยรับตรวจ  เพื่อให้ผู้บริหารของหน่วยรับตรวจมีส่วนร่วมในการให้ข้อมูลและข้อเสนอแนะ  ในอันที่จะทำให้ผลการตรวจสอบมีประโยชน์  สามารถนำไปสู่การพัฒนาปรับปรุงแก้ไขการปฏิบัติงานให้มีประสิทธิภาพยิ่งขึ้น
	10. ประสานกับสำนักงานการตรวจเงินแผ่นดิน  และหน่วยงานอื่นเพื่อให้เกิดผลงานร่วมกันในประเด็นที่จะเป็นประโยชน์สูงสุดต่อองค์การบริหารส่วนตำบลทุ่งโป่ง
	11. การปฏิบัติงานอื่นที่เกี่ยวข้องกับการตรวจสอบภายใน  ตามที่ได้รับมอบหมายจากผู้บริหารท้องถิ่น  นอกเหนือจากแผนการตรวจสอบที่ได้รับอนุมัติแล้ว  ทั้งนี้  งานดังกล่าวต้องไม่เป็นอุปสรรคต่อการปฏิบัติงานตามแผน  และไม่ทำให้ผู้ตรวจสอบภายในขาดความเป็นอิสระและเที่ยงธรรมหรือมีส่วนได้ส่วนเสียในกิจกรรมที่ต้องตรวจสอบ  
	12. สอบทานความเพียงพอ  เหมาะสม  และประเมินประสิทธิผลของระบบการควบคุมภายใน เกี่ยวกับด้านการเงิน  การบัญชี และการปฏิบัติงาน
	13. หัวหน้าหน่วยงานตรวจสอบภายใน  ต้องมีการสื่อสารและปฏิสัมพันธ์ในการปฏิบัติงานโดยตรงกับผู้บริหารท้องถิ่น
	14. พัฒนาบุคลากรของหน่วยงานตรวจสอบภายใน  ให้มีความรู้  ความชำนาญในด้านวิชาชีพการตรวจสอบภายในให้เป็นไปตามมาตรฐานการตรวจสอบภายในและจริยธรรมการปฏิบัติงานตรวจสอบภายในสำหรับหน่วยงานของรัฐ  เพื่อสร้างความเชื่อมั่นให้แก่หน่วยรับตรวจต่อผลการปฏิบัติงานของผู้ตรวจสอบภายใน
	15. ปฏิบัติงานอื่นที่เกี่ยวข้องกับการตรวจสอบภายใน  ตามที่ได้รับมอบหมายจากผู้บริหารท้องถิ่น  ทั้งนี้  งานที่ได้รับมอบหมายจะต้องไม่กระทบต่อการปฏิบัติงานตรวจสอบ

 ความรับผิดชอบในผลงานตามหน้าที่
	ในการตรวจสอบตามขอบเขตการปฏิบัติงาน  หน่วยตรวจสอบภายในองค์การบริหารส่วนตำบลทุ่งโป่ง  ได้ใช้ข้อมูล  (เอกสารหลักฐาน)  ของหน่วยรับตรวจ  เป็นข้อมูลหลักในการตรวจสอบ  ซึ่งทางหน่วยรับตรวจ  เป็นผู้รับผิดชอบในความถูกต้อง  ครบถ้วนของข้อมูล  (เอกสารหลักฐาน)  ดังกล่าว
	สำหรับหน่วยตรวจสอบภายใน  องค์การบริหารส่วนตำบลทุ่งโป่ง  เป็นผู้รับผิดชอบในการรายงานผล  การตรวจสอบตามหลักเกณฑ์กระทรวงการคลัง  ว่าด้วยมาตรฐานและหลักเกณฑ์ปฏิบัติการตรวจสอบภายใน  สำหรับหน่วยงานของรัฐ พ.ศ.  2561  และที่แก้ไขเพิ่มเติม
7. การประกันและการปรับปรุงคุณภาพงานตรวจสอบภายใน
	หน่วยตรวจสอบภายในขององค์การบริหารส่วนตำบลทุ่งโป่ง  ดำเนินการประเมินตนเองโดยจัดทำแบบประเมินด้านการตรวจสอบภายใน  สำหรับองค์กรปกครองส่วนท้องถิ่น  ตามหนังสือกรมบัญชีกลาง ที่ กค 0409.2/ว73   ลงวันที่  27  มกราคม 2567  และที่ กค 0409.2/ว64  ลงวันที่  31  มกราคม  2567  เรื่องการจัดทำแบบประเมินด้านการตรวจสอบภายใน  และแบบสำรวจด้านการควบคุมภายในและการบริหารจัดการความเสี่ยง  สำหรับองค์กรปกครองส่วนท้องถิ่น  เพื่อรายงานให้ผู้บริหารท้องถิ่นทราบอย่างน้อยปีละ 1 ครั้ง 
 
		ทั้งนี้  ตั้งแต่วันที่  1  ตุลาคม  พ.ศ.  2567  เป็นต้นไป

